**HEA EESKUJU**

**ROBERTA-GRETHEL AGU**

Paide Gümnaasium

Roberta on alati on toeks erinevate koolisiseste ja väliste sündmuste ning tegevuste puhul. Loomulikult ei piirdu sellega tema aktiivsus, vaid on tegev ka mitmete teiste projektide juures. Erinevates meeskondades on just tema see, kes toob teised oma mõtetega tagasi reaalsusesse ning paneb asjad paika. Viimased aastad on võtnud ka enda südameasjaks koolinoorte Moeshow MoeP.A.R.K. partnerid, jättes nendega tegelemisse oma närve, öötunde ning ka tutvusi.

Roberta on eeskujulik õpilane. Kõik tööd on alati väga korralikult tehtud ning õpitulemustega ja käitumisega on eeskujuks mitmetele klassi kui ka koolikaaslastele. Roberta on tegev ka Paide linna noortevolikogus ning Paide Gümnaasiumi õpilasesinduses, mille kaudu on aidanud edukalt luua mitmeid kogukondlikke ja koolisiseseid sündmuseid.

Vabal ajal tegeleb ta rahvatantsu, spordi ja ürituste korraldamisega. Ta suudab oma aega hästi planeerida nii, et kõik saab tehtud. Roberta on väga abivalmis ning tema senine suurim saavutus on rahvakultuuri tutvustamine Ameerikas ning oma parima sõbra Ameerikasse vahetusõpilaseks aitamine.

Roberta on aktiivne kogukonnaliige, kes oma tegemistega on meile kõigile  “Hea eeskuju”.

HEA EESKUJU ESITAJA

Merily Aare